Per poder sol·licitar el títol, cal que tinguis totes les notes al portal i no hi hagi cap rebut de matrícula pendent de pagament.
Efectua el pagament de la taxa de tramitació del títol (218,15 €) a l'enllaç corresponent a la teva titulació:
A l'apartat "Informació addicional", hi hauràs d'indicar el nom dels teus estudis (per exemple, Grau en CAFE, Màster en Rendiment Esportiu: Tecnificació i Alt Nivell, etc.)
OPCIÓ 1: enviar un correu electrònic a la bústica [EMAIL] adjuntant la següent documentació:
Gestió Acadèmica comprovarà la documentació i t'arribarà el correu informant del dia que podràs passar a recollir el resguard del títol.
OPCIÓ 2: porta la següent documentació al registre de l'INEFC i un cop registrada, a la Secció de Gestió Acadèmica:
* El nom indicat a la sol·licitud ha de coincidir amb el que consta al DNI, l'únic que se'n pot desviar són els accents i la possibilitat que aparegui la "i"/"y" entre els cognoms.
En el cas de l'edició Iberoamèrica del RETAN, has d'enviar la documentació al responsable acadèmic de la teva universitat (UCSH – Santiago de Xile o IUACJ – Montevideo)
A partir d'aquí s'inicia la tramitació del títol, que pot durar més d'un any.
Quan l'INEFC rebi el teu títol, t'ho notificarem perquè el puguis venir a recollir.
Quan et notifiquem que ja pots recollir el títol i/o SET, hauràs de venir personalment a retirar-lo i portar el DNI original.
Si per qualsevol motiu no pots fer-ho personalment, el podrà retirar en nom teu una altra persona, però només si disposa d'un poder notarial.
Si vius fora de Catalunya, es pot trametre el títol i/o SET a una delegació del govern o oficina consular espanyoles.
Posa't en contacte amb Gestió Acadèmica i t'indicarem com fer-ho.
D'acord amb el Decret de preus de la Generalitat [URL] ) la taxa per a la tramesa de títols a delegacions del govern i a ambaixades/oficines consulars és de 20 i 40 € respectivament.
La persona interessada sol·licita a Gestió Acadèmica la publicació d'un anunci al BOE, entrant per registre la següent sol·licitud:
Un cop tramitada la publicació de l'anunci, Gestió Acadèmica facilitarà a la persona interessada el model 791 (document de liquidació de les taxes corresponents).
La persona interessada efectua el pagament i comunica a Gestió Acadèmica el Codi NRC (Número de Referencia Completo) que facilita l'entitat bancària a través de la qual es tramita el pagament.
Es notificarà a la persona interessada que la publicació ha estat realitzada.
Transcorregut un mes des de la data de publicació al BOE, la persona interessada ha de presentar la documentació següent a la Secció de Gestió Acadèmica de l'INEFC:
• Sol·licitud de títol oficial (IF-26)
• Comprovant del pagament (comprovant de l'entitat bancària) de la taxa de duplicat (218,15 €)
• Documentació acreditativa de bonificació o exempció, si s'escau
• Comprovant de pagament de la publicació de l'anunci al BOE
• Fotocòpia de la publicació de l'anunci al BOE
Gestió Acadèmica de l'INEFC emet un nou resguard de títol.
Posar, treure o modificar un accent en el nom i/o cognoms del titular en un títol expedit o en tràmit es considera una rectificació.
El títol s'expedeix a partir dels accents que l'alumne/a ha fet constar a la sol·licitud, per tant, per resoldre possibles reclamacions cal tenir en compte les dades que hi va fer constar.
L'interessat ha de pagar la taxa de duplicat quan calgui modificar les dades inicials per causa imputable a l'alumne/a.
En el cas que el títol expedit s'hagi de rectificar per una errada de la Universitat, no caldrà pagar la taxa de duplicat, però si ha estat lliurat a l'alumne, el duplicat que s'expedeixi incorporarà la diligència per rectificació (la incorpora la UB).